पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी में शहरवासियों के लिए एक सुखद खबर मिली है। शहरी विकास मंत्रालय एवं भारत सरकार ने डूंगरपुर निकाय को ओडीएफ प्लस प्लस घोषित किया है। शहरवासियों के सहयोग और नगर परिषद के सफाई कर्मचारियों के साथ तकनीकी अधिकारियों की मेहनत से निकाय प्रदेश की पहली सीवरेज बगैर ओडीएफ प्लस-प्लस का सर्टिफिकेट मिला है।
इस ओडीएफ प्लस प्लस से हमें सर्वेक्षण में सीधे 500 अंक हासिल होंगे। सभापति अमृत कलासुआ ने इसके लिए शहर की जनता और परिषद कार्मिकों मेहनत का परिणाम बताया है। उन्होंने कहा कि स्वच्छ भारत मिशन के तहत प्रधानमंत्री नरेंद्र मोदी के सपने को साकार करते हुए राजस्थान की एक मात्र निकाय है जाे सीवरेज के बिना भी अपनी निकाय काे 4 बार ओडीएफ, एक बार ओडीएफ प्लस और दो बार ओडीएफ प्लस प्लस का ख़िताब हासिल किया।
आयुक्त नरपत सिंह राजपुरोहित ने समस्त पार्षद, सफाई कर्मचारी, कम्प्यूटर ऑपरेटर, आईईसी टीम और तकनीकी टीम की मेहनत काे अाभार माना है। पिछले स्वच्छ सर्वेक्षण में लगातार दो बार देश के सिटीजन फीडबैक में नंबर 1 हासिल किया है। पिछले सर्वेक्षण में देश में 7वां और10 वां स्थान हासिल किया है।
शहर ने देश के स्वच्छ सर्वेक्षण 2021 में नंबर 1 आने को लेकर रात दिन मेहनत की है। जिसमें जल्द ही परिणाम का इंतजार चल रहा है। परिषद की टीम ने स्वच्छता सर्वेक्षण के तहत रात दिन काम कर एक-एक डॉक्यूमेंट का बारीकी से अध्ययन कर समस्त डॉक्यूमेंट स्वच्छता टीम के कार्यालय भेज दिए हैं। इन डॉक्यूमेंट के आधार पर स्वच्छता टीम ने हमारे शहर का सर्वे कर हमें ओडीएफ प्लस प्लस का ख़िताब दिया है।
6000 अंकों में 5600 अंकों मिलने की उम्मीद:
स्वच्छ सर्वेक्षण इस बार कुल 6 हजार अंकों का होना है। उसमें से 400 नंबर सेवन स्टार और वाटर प्लस के हैं। हमारे यहां सीवरेज न होने के कारण सीधे कट जाएंगे। जिससे तैयारी 5600 अंकों की गई है। जिसमें फाइव स्टार रेंटिंग, ओडीएफ प्लस-प्लस और अन्य नंबरो की है। इस बार के स्वच्छ सर्वेक्षण में जुलाई 2020 से तिमाही सर्वे और सर्वेक्षण पर हाेगी।
इसके लिए टीम द्वारा डाक्यूमेंट्स के आधार पर सर्वे करेगी। जिसमें डॉक्यूमेंट्स फाइल किए हुए हैं। उसके आधार पर हमारा सर्वे होगा। स्वच्छ और सुंदर शहर के डाक्यूमेंट्स ऑनलाइन अपलोड किए हैं, उसमे सर्वे की टीम कितने नंबर देगी इस पर निर्भर है। वहीं इस बार ओडीएफ प्लस प्लस में 500 में 500 अंक हासिल किए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn